Diari Oficial de la Generalitat Valenciana


Sumari del DOGV 8547, del 14-05-2019 (2019/4379)

RESOLUCIÓ de 26 d'abril de 2019, del director general d'Administració Local, per la qual es publica la modificació dels Estatuts de la Mancomunitat Intermunicipal d'El Alto Palancia.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4379


Data del document
:   26-04-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 d'abril de 2019, del director general d'Administració Local, per la qual es publica la modificació dels Estatuts de la Mancomunitat Intermunicipal d'El Alto Palancia.  
 [2019/4379]  
La Mancomunitat Intermunicipal d'El Alto Palancia, per mitjà de l'Acord del Ple de la sessió de 13 de novembre de 2018, va aprovar definitivament la modificació dels seus estatuts, pel que fa a l'article 1, sobre els municipis que integren la Mancomunitat.  
  
D'acord amb el que disposa l'article 25 dels estatuts de la Mancomunitat, la modificació d'aquest article no té la naturalesa de modificació constitutiva de la Mancomunitat, i en concordança amb el que disposa l'article 95.3 de la Llei 8/2010, de 23 de juny, de règim local de la Comunitat Valenciana, la modificació dels estatuts en aspectes no constitutius s'ajustarà al procediment que en els mateixos estatuts s'establisca. Per a l'aprovació d'aquest tipus de modificació és suficient l'acord de l'òrgan plenari de la Mancomunitat, adoptat per majoria absoluta.  
La modificació aprovada fa referència únicament a l'article 1 dels seus estatuts, que enumera els municipis que integren la Mancomunitat.  
Perquè l'adaptació adquirisca eficàcia és necessari procedir a la seua publicació en el Diari Oficial de la Generalitat Valenciana, d'acord amb el que disposa l'apartat 4 de l'article 93 de la Llei de règim local de la Comunitat Valenciana.  
Remesos l'expedient tramitat i els estatuts aprovats a aquesta direcció general d'Administració Local, no s'hi adverteix cap infracció de l'ordenament jurídic.  
Per tot això, d'acord amb la legislació vigent i de conformitat amb el que disposa l'article 17 del Decret 151/2015, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Article únic  
Publicar en el Diari Oficial de la Generalitat Valenciana el nou article 1 dels estatuts de la Mancomunitat Intermunicipal d'El Alto Palancia, que enumera els municipis que integren la Mancomunitat, modificació aprovada per acord plenari d'aquesta, i que es transcriu, a continuació, com a annex, ja que s'ha acreditat en l'expedient la legalitat de les actuacions. Igualment s'ordena la inscripció d'aquesta modificació en el Registre d'Entitats Locals.  
Contra aquesta resolució es podrà interposar recurs d'alçada davant la Secretària Autonòmica de Presidència, en el termini d'un mes de conformitat amb els articles 112 i 121 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma amb caràcter general.  
Tot això sense perjudici que els interessats puguen exercitar qualsevol altre recurs que per al seu dret consideren oportú.  
  
València, 26 d'abril de 2019.- El director general d'administració local: Antoni Such Botella  
  
ANNEX  
Modificació dels estatuts de la   
Mancomunitat Intermunicipal d'El Alto Palancia  
  
- Modificació de l'article 1:  
Article 1. Municipis que integren la Mancomunitat  
1. Els municipis d'Almedíjar, Altura, Azuébar, Bejís, Benafer, Castellnovo, Caudiel, Chóvar, Fuente la Reina, Geldo, Jérica, Navajas, Pina de Montalgrao, Soneja, Sot de Ferrer, Teresa, Torás, El Toro i Viver, tots de la província de Castelló, a l'empara del que disposa l'ordenament jurídic vigent, acorden constituir-se en mancomunitat voluntària de municipis per a l'organització i prestació, de manera mancomunada, de les obres, serveis o activitats de la seua competència, que es recullen aquests estatuts.  
2. La Mancomunitat tindrà personalitat i capacitat jurídica per al compliment de les seues finalitats específiques.